VIEŠOJO PIRKIMO „RINKINIAI BARIATRIJOS (NUTUKIMO) OPERACIJOMS“ (PIRKIMO NR. 2775766)

ATSAKYMAI Į TIEKĖJŲ KLAUSIMUS


Informuojame, kad supaprastintas atviras konkursas "Rinkiniai bariatrijos (nutukimo) operacijoms” yra vykdomas vadovaujantis LR Viešųjų pirkimų įstatymu. Peržiūrėjus 1 bei 2 pirkimo dalis nesutinkame:
- kad šioms dalims pasiūlymus gali teikti tik oficialūs konkretaus gamintojo atstovai; 
- 1.6. bei 2.6. pozicijas atskirti nuo 1 ir 2 pirkimo dalių. 
Informuojame, kad visos pirkimo dalys yra suformuotos rinkiniais ir negali būti skaidomos į atskiras dalis, rinkiniai sudaryti vadovaujantis LR įsakymu Nr. V-21 "Dėl Lietuvos Respublikos sveikatos apsaugos ministro 2011 m. gruodžio 23 d. įsakymo Nr. V-1118 „Dėl giminingų diagnozių grupių sąrašo, normatyvinės gydymo trukmės, giminingų diagnozių grupėms priskiriamų kainų koeficientų ir dienos chirurgijos paslaugų III-V apmokėjimo grupėms taikomų kompensacinių priedų sąrašo bei medicinos pagalbos priemonių, vaistų, procedūrų ir kraujo komponentų kainų, turinčių įtakos faktinei aktyviojo gydymo atvejo kainai, sąrašo patvirtinimo” pakeitimo” (įsigalioja 2025-01-15), kuriame 1.2.2. papildyta 52 punktu, nurodančiu, kad medicinos pagalbos priemonių komplektas, naudojamas atliekant bariatrines operacijas ir stacionare gydymo asmens statistinėje kortelėje (Forma Nr. 066/a-LK) žymint kodu "BP47”, turi būti sudarytas iš šių priemonių: linijinio lanksčiojo endoskopinio mechaninio siuvimo aparato su peiliu, kasečių siuvimo aparatu su peiliu, ultragarsinių koaguliavimo žnyplių. Visos kitos priemonės, įtrauktos į 1 bei 2 pirkimo dalis, t.y. troakaro su pravedėju rinkinys, troakaro kaniulė, ekscentriškai dantytas siūlas yra įtraukti į rinkinius tam, kad operacinėje būtų palengvintas pasiruošimas, nereikėtų atrinkinėti priemonių iš atskirų dalių (taupomas laikas ir žmogiškieji ištekliai).
Paminėtina, kad analogiškos priemonės ne komplektuose naudojamos kitų tipų laparoskopinėms operacijoms ir komplektų nesudarymas didintų riziką, kad instrumentai skirti bariatrinei chirurgijai bus sunaudoti ne pagal paskirtį.
Taip pat pažymime, kad ligoninėje naudojami gamintojo „Ethicon Endo-Surgery" generatoriai GENII" yra Ligoninei priklausantis ilgalaikis turtas ir saugiai suderinami su kitų gamintojų vienkartiniais instrumentais.
